Predsjednik Republike Zoran Milanović boravio je u Beču gdje je sudjelovao na okruglom stolu na temu klimatske krize u organizaciji austrijskog predsjednika, ali i glumca i bivšeg guvernera Kalifornije Arnolda Schwarzennegera. Hrvatski predsjednik istaknuo je kako je ekološka ravnoteža vrlo važna za zemlje poput Hrvatske koje žive od turizma te pozvao na akciju kako bi se smanjile posljedice klimatskih promjena.